|  |
| --- |
| **РЕПУБЛИКА СРБИЈА**  **ОПШТИНА РАЧА** |
| **СКУПШТИНА ОПШТИНЕ РАЧА** |
| **Број: 06-45/2025-I-01**  **Дана: 17.06.2025. године**  **Рача** |

**З А П И С Н И К**

**са 18. седнице Скупштине општине Рача**

**одржане дана 17.06.2025. године**

**Председник Скупштине општине Рача, Ненад Савковић:** Добар дан поштовани одборници, Председниче општине, начелници и остали обрађивачи тачака присутни на овој седници. Отварам 18. седницу Скупштине општине Рача заказану дана 17.06.2025. године, сa почетком у 10:00 часова. Такође Вас Oбавештавам да електронски систем још увек није у функцији тако да ће се у складу са чланом 118. став 3. Пословника о раду Скупштине општине Рача кворум утврдити прозивком одборника и да ће се у складу са чланом 151. став 4. Пословника о раду Скупштине општине Рача на данашњој седници гласати дизањем руке на начин одређен пословником. Позивам секретара СО Рача да прозове како бисмо утврдили кворум.

**Секретар Скупштине општине Рача, Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Зорица Милошевић присутна, Горан Деспотовић присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић није присутан, Гордана Милићевић присутна, Аница Благојевић присутна, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић присутан, Иван Станојевић није присутан, Горан Миленовић присутан, Радослав Радојичић није присутан, Зоран Владисављевић није присутан, Дијана Гарабиновић Спасић присутна и Драган Матић присутан. Деветнаест. Не, двадесет.

**Председник Скупштине општине Рача, Ненад Савковић:** **Констатујем да седници присутвује 20 одборника, тако да имамо кворум за пуноправан рад и одлучивање.**

**Председник Скупштине општине Рача, Ненад Савковић:** У материјалу за ову седницу достављен Вам је записник са 17. седнице Скупштине општине Рача одржане дана 23.05.2025.године. Да ли има примедби на записник? Уколико не, стављам на гласање записник са 17. седнице Скупштине општине Рача. Ко је за? Против? Уздржаних? Нема.

**Председник Скупштине општине Рача, Ненад Савковић: Констатујем да је записник са 17. седнице Скупштине општине Рача усвојен са 20 гласова ''за'', није било ''против'' и није било ''уздржаних''.**

**Председник Скупштине општине Рача, Ненад Савковић:** У скалду са чланом 205. Пословника о раду одговор на одборничка питања. Имали смо два.

**Председник Скупштине општине Рача, Ненад Савковић:**Констатујем да седници присуствује и Иван Станојевић.

**Председник Скупштине општине Рача, Ненад Савковић:** Први одговор достављен на одборничко питање. Поставио је Бранислав Милутиновић. „Поступајући по Вашем питању како изаћи у сустер грађанима који имају проблем са земљиштем где је власник Република Србија, а имају изграђене објекте начин јесте подношењм парничне тужбе против Републике Србије где би тужбени захтев био постављен на утврђивање права својине грађењем на туђем земљишту као основом за стицање права својине у складу са законом о основама својинскоправних односа“. То је одговорио Начелник Општинске управе Јована Бетулић. Друго питање Јавном комуналном предузећу- „На основу Вашег захтева за достављање плана рада механизације уређивања општинских путева на територији општине Рача по месним заједницама- План рада механизације уређења општинских путева на територији општине Рача по месним заједницама направићемо након добијања плана или налога од стране Јавног предузећа за управљање и развој инфраструктурних објеката Рача. Налози који су стигли су пут ОП1 Месна заједница Мирашевац, Месна заједница Поповић, Месна заједница Вишевац и Месна заједница Доња Рача су одрађени или су у раду.“ Директор јавног предузећа за управљање и развој инфраструктурних објеката није данас присутан и нисмо добили одговор од њих комплетан на ово одборничко питање, тако да ћемо вероватно добити на наредној седници. И правобранилац.

**Председник Скупштине општине Рача, Ненад Савковић:** У материјалу за данашњу седницу Вам је достављен предложени дневни ред. Није било до почетка седнице предлога за измену и допуну дневнног реда и сада ћу Вам прочитати предложени днвни ред.

ДНЕВНИ РЕД

1. Разматрање предлога Одлуке о висини и начину плаћања стварних трошкова на прикључење на комуналну инфраструктуру;
2. Разматрање предлога Одлуке о изменама и допунама Одлуке о комуналном уређењу („Сл. гласник општине Рача“, број 11/2015, 22/2016, 29/2017 и 18/2022);
3. Разматрање предлога Решења о прибављању непокретности у јавну својину општине Рача непосредном погодбом и то кп.бр. 983 КО Борци;
4. Разматрање предлога Одлуке о завршном рачуну буџета општине Рача за 2024. годину;
5. Разматрање предлога Одлуке о измени Одлуке о наградама и јавним признањима општине Рача („Сл. гласник општине Рача“, број 17/2021 и 9/2022);
6. Разматрање предлога Програма унапређења социјалне заштите у општини Рача, за период од 2025. до 2030. године;
7. Разматрање предлога Одлуке о распуштању Савета Месне заједнице Бошњане;
8. Разно.

**Председник Скупштине општине Рача, Ненад Савковић:** Да ли има неко предлог измене и допуне дневног реда? Уколико не, стављам на гласање дневни ред. Ко је за? Против? Уздржаних? Нема.

**Председник Скупштине општине Рача, Ненад Савковић:** **Констатујем да је дневни ред усвојен са 20 гласова ''за'', није било ''против'' и није било ''уздржаних''.**

**Председник Скупштине општине Рача, Ненад Савковић:** Прелазимо на рад по тачкама.

**ТАЧКА 1: Разматрање предлога Одлуке о висини и начину плаћања стварних трошкова за прикључење на комуналну инфраструктуру;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта, Савет за урбанизам, стамбено-комуналне делатности и заштиту животне средине и Савет за буџет и финансије разматрали су и усвојили овај предлог. Известилац Милица Стојановић. Изволи Милице.

**Известилац, Милица Стојановић:** Добар дан свима. На основу члана 91. став 6. Закона о планирању и изградњи јединица локалне самоуправе је била у обавези да донесе одлуку о висини и начину плаћања стварних трошкова за прикључење на комуналну инфраструктуру. Овим чланом је прописано да сви власници који имају опремљену комуналну инфраструктуру тј. пролази водовод, канализација, гасовод и слично, да су дужни да се прикључе на исту. Прикључење објекта на инфраструктуру које сам побројала од стране привредног друштва чији је оснивач Република Србија или јединица локалне самоуправе врши се уз накнаду стварних трошкова набавке опреме, уређаја, материјала и радова који настају приликом прикључења на инфраструктуру. Код нас је Јавно комунално предузеће „Рача“ једино привредно друштво које је оснивано од стране јединице локалне самоуправе, те је ова одлука донета искључиво за јавно комунално предузеће. Што се тиче цене прикључака и то, све је преузето из већ усвојеног Ценовника који је усвојен на седници дана 18.12.2024. године за текућу 2025. годину. Ово је само, тиче се уређења грађевинског земљишта и овом одлуком је предвиђен начин плаћања на рате како за физичка тако и за правна лица. To je то.

**Председник Скупштине општине Рача, Ненад Савковић:** Хвала Милице. Отварам расправу. Да ли има пријављених за реч? Уколико нема, стављам на гласање овај предлог. Ко је за? Против? Уздржаних? Нема.

**Председник Скупштине општине Рача, Ненад Савковић:** **Предлог усвојен са 21 гласом „ЗА“, није било „против“ и није било „уздржаних“.**

**ТАЧКА 2: Разматрање предлога Одлуке о изменама и допунама Одлуке о комуналном уређењу („Сл. гласник општине Рача“, број 11/2015, 22/2016, 29/2017 и 18/2022);**

**Председник Скупштине општине Рача, Ненад Савковић:** Комисија за статутарна питања, организацију и нормативна акта и Савет за урбанизам, стамбено-комуналне делатности и заштиту животне средине разматрали су и усвојили овај предлог. Известилац, такође Милица Стојановић. Изволи Милице.

**Известилац, Милица Стојановић:** Што се тиче Одлуке о изменама и допунама Одлуке о комуналном уређењу урбанизам се највише бави овом одлуком тј. у већини случајева. У овој одлуци се мења члан 89., 101. и 102. Измена се тиче, пошто предстојећи вашар нам је у току и постављање луна паркова. Одлука нам је била стара и чланови. Тако да смо сада уподобили са новим законима и новим правилницима, те смо проширили да је техничка документација потребна обимнија за постављање луна паркова првенствено због безбедности деце. Сада сваки апарат који се поставља мора да има атест и мора бити припремљен од стране, овај техничка документација мора бити припремљена од стране лица које поседује лиценцу одговорног пројектанта архитектонске струке или лица које поседује лиценцу одговорног пројектанта из области саобраћаја и саобраћајне сигнализације. Такође, чланом 102. смо обавезали подносиоца захтева да за сву опрему и инсталације који су мобилни имају одговарајући атест за ту врсту објеката и да њим управљају за то оспособљена лица. И такође потребно је да ангажује сертификовану кућу у Србији да изврши поновни преглед и проверу монтиране опреме у погледу примењених мера за безбедност и здравље на раду и да изради стручан налаз након постављања објекта за извођење забавних програма. Остале одредбе Одлуке о комуналном уређењу остају непромењене.

**Председник Скупштине општине Рача, Ненад Савковић:** Хвала. Отварам расправу. Да ли има пријављених за реч? Уколико нема, стављам на гласање овај предлог. Ко је за усвајање овог предлога? Против? Уздржаних? Нема.

**Председник Скупштине општине Рача, Ненад Савковић:** **Предлог је усвојен са 21 гласом „ЗА“, није било „против“ и није било „уздржаних“.**

**ТАЧКА 3: Разматрање предлога Решења о прибављању непокретности у јавну својину општине Рача непосредном погодбом и то кп.бр. 983 КО Борци;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта, Савет за урбанизам, стамбено-комуналне делатности и заштиту животне средине и Савет за буџет и финансије разматрали су и усвојили овај предлог. Известилац Горан Максовић.

**Известилац Горан Максовић**: Хвала. Поштовани одборници, као што сте из материјала упознати предметна непокретност се прибавља на основу спроведеног поступка непосредне погодбе. Из записника комисије за спровођење поступка прибављања у јавну својину за купопродајну цену која је од стране надлежног органа процењена, односно одсека за утврђивање наплату и контролу јавних прихода у износу од 126.023,00 динара. На основу овог решења закључује се уговор о купопродаји непокретности између општине Рача и продавца Пантић Миодрага из Раче. Напомињем да се наведена парцела прибавља за потребе проширења сеоског гробља у месту Борци.

**Председник Скупштине општине Рача, Ненад Савковић:** Хвала Максовићу. Отварам расправу. Да ли има пријављених за реч? Нема. Стављам на гласање овај предлог. Ко је за усвајање овог предлога? Против? Уздржаних? Нема.

**Председник Скупштине општине Рача, Ненад Савковић: Предлог усвојен са 21 гласом „ЗА“, није било „против“ и није било „уздржаних“.**

**ТАЧКА 4: Разматрање предлога Одлуке о завршном рачуну буџета општине Рача за 2024. годину;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта и Савет за буџет и финансије разматрали су и усвојили овај предлог. Известилац је Снежана Маџић. Изволи Снежана.

**Известилац, Снежана Маџић:** Хвала Председниче. Добар дан одборници. Пре него што почнем имам само да исправим једну техничку грешку код расхода није 5.791.000,00 него 579.000. хиљада. Као што знате сваке године се ради завршни рачун консолидација свих индиректних и директних корисника за текућу односно за прошлу годину. Она се ради на основу књиговодствене евиденције која се налази у рачуноводству и шеф рачуноводства одради 5 образаца, значи образац 1, 2, 3, 4 и 5. Овде је само скраћена верзија објашњена тако да укупни приходи су били 600.808. хиљада. Укупни расходи 579.883. хиљада, а пренета средства су била 20.925. хиљада. Можемо рећи да је остварени буџет за прошлу годину био на 77,48 %. Нисмо имали кредит ни задужење и немамо их већ дужи временски период. Такође, имали смо и једну инвестицију од стране Европске уније за социјална питања 50.661,00 еуро и могу Вам рећи да је стигло мишљење ревизорске куће која је дала позитивно мишљење. Само је искрено, да се мало сад и нашалимо, замерила што имамо мало више жена него мушкараца, значи морамо да се потрудимо код родне равноправности да мало овај то побољшамо. Хвала.

**Председник Скупштине општине Рача, Ненад Савковић:** Хвала Снежана. Отварам расправу. Да ли има пријављених за реч? Нема. Стављам на гласање овај предлог. Ко је за? Против? Уздржаних? Нема.

**Председник Скупштине општине Рача, Ненад Савковић: Предлог усвојен са 21 гласом „ЗА“, није било „против“ и није било „уздржаних“.**

**ТАЧКА 5: Разматрање предлога Одлуке о измени Одлуке о наградама и јавним признањима општине Рача („Сл. гласник општине Рача“, број 17/2021 и 9/2022);**

**Председник Скупштине општине Рача, Ненад Савковић:** Комисија за статутарна питања, организацију и нормативна акта и Савет за буџет и финансије разматрали су и усвојили овај предлог. Известилац Горан Максовић.

**Известилац, Горан Максовић:** Хвала. Поштовани одборници. Као што сте из материјала упознати овом одлуком се мења одлука о наградама и јавним признањима општине Рача. У односу на до сада важећу одлуку измена се састоји у томе пошто су сада новчане награде додељује мајкама које роде треће живорођено дете у износу од 200.000,00 дионара, за четврто 300.000,00 динара и за пето 400.000,00 динара у фиксном износу, а до сада је било у односу на просечну плату у општини Рача. Позивам одборнике да гласају за усвајање ове одлуке.

**Председник Скупштине општине Рача, Ненад Савковић:** Па ово је у смислу сад повећано? Није. Било је два просечна лична дохотка, како беше.Приближно цифри томе што је била. Па да.

**Председник Скупштине општине Рача, Ненад Савковић:** Отварамо расправу. Да ли има пријављених за реч? Нема. Уколико нема, стављам на гласање овај предлог. Ко је за? Против? Уздржаних? Нема.

**Председник Скупштине општине Рача, Ненад Савковић: Предлог усвојен са 21 гласом „ЗА“, није било „против“ и није било „уздржаних“.**

**ТАЧКА 6: Разматрање предлога Програма унапређења социјалне заштите у општини Рача, за период од 2025. до 2030. године;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта и Савет за буџет и финансије разматрали су и усвојили овај предлог. Известилац Драгана Антонијевић. Изволите.

**Известилац, Драгана Антонијевић:** Захваљујем Председниче. Добар дан поштовани одборници. Програм унапређења социјалне заштите израђен је за период од 5 година, од 2025. до 2030. године. Израдила га је радна група формирана одлуком о изради програма унапређења социјалне заштите. У току израде програма спроведено је мапирање потреба у области социјалне заштите. Узорак је био 4% са територије општине Рача што је изузетно висок проценат становништва који је обухваћен једним мапирањем. Радна група је дефинисала општи циљ- то је успостављање одрживог и једнако доступног система социјалне заштите у општини Рача које подржава социјалну инклузију и побољшање квалитета живота свих грађана. Три посебна циља-посебан циљ један-развој институционалних и ван институционалних капацитета за унапређење сиистема социјалне заштите у оквиру кога је развијено 7 мера и низ активности које доприносе остварењу овог посебног циља. Посебан циљ два односи се на повећање доступности и обухвата услуга социјалне заштите за осетљиве категорије становништва, пре свега се односи на услуге социјалне заштите помоћ у кући која је сада успостављена кроз пројекат Европске уније. Услугу персоналне асистенције, лични пратилац детета. Једна нова услуга која би била развијена од 2027., 2028. године. То је развијање саветодаво-терапијске и социјално-едукативне услуге и развијање иновативних услуга социјалне заштите у току трајања овог програма. Радило би се само мапирање потреба корисника за овим иновативним услугама социјалне заштите. Посебан циљ три односи се на унапређење информисаности грађана и превентивног деловања у области социјалне заштите у оквиру кога су развијене три мере које се односе на спровођење информативних кампања, сензибилизацију јавности, за препознавање потреба посебно осетљивих социјалних категорија становништва, јачање капацитета цивилног сектора, организацију промотивних кампања и акција и у самом програму имате и овај износе, буџетиране износе који су потребни за реализацију програма у наредних пет година. Толико. Хвала.

**Председник Скупштине општине Рача, Ненад Савковић:** Хвала Драгана. Отварам расправу. Да ли има пријављених за реч? Уколико нема, стављам на гласање овај предлог. Ко је за? Против? Уздржаних? Нема.

**Председник Скупштине општине Рача, Ненад Савковић:** **Предлог је усвојен са 21 гласом „ЗА“, није било „против“ и није било „уздржаних.**

**ТАЧКА 7: Разматрање предлога Одлуке о распуштању Савета Месне заједнице Бошњане;**

**Председник Скупштине општине Рача, Ненад Савковић:** Комисија за статутарна питања, организацију и нормативна акта је разматрала и усвојила овај предлог. Као што знате није усвојен извештај на прошлој скупштини. веће је добило обавештење о томе предлог већа јесте да су се стекли услови да се распусти Месна заједница Бошњане и да се постави повереништво. Видели сте у материјалу у принципу о чему се ради. За повереника је предложен Дејан Милојевић из Бошњана, улица Јајевачка број 47. Отварам дискусију по овој тачки дневног реда. Да ли има дискутаната? Уколико нема, стављам на гласање овај предлог. Ко је за усвајање овог предлога? Против? Уздржаних? Нема.

**Председник Скупштине општине Рача, Ненад Савковић: Предлог усвојен са 20 гласова „ЗА“, није било „против“ и није било „уздржаних.**

**ТАЧКА 8: Разно.**

**Председник Скупштине општине Рача, Ненад Савковић:** Да ли се неко јавља за реч? Да ли има одборничких питања? Уколико нема, затварам 18. седницу Скупштине општине Рача, 17.06.2025. године, 10:30. Хвала свим одборницима.

**СКУПШТИНА ОПШТИНЕ РАЧА**

**СЕКРЕТАР ПРЕДСЕДНИК**

**СКУПШТИНЕ ОПШТИНЕ РАЧА СКУПШТИНЕ ОПШТИНЕ РАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Марија Стевановић Ненад Савковић**